b'\n_START_ARTICLE_\nSlaget p\xc3\xa5 Rastarkalv\n_START_SECTION_\nBakgrunnen\n_START_PARAGRAPH_\nEirikss\xc3\xb8nnene reiste f\xc3\xb8rst med sine egne styrker fra Vendsyssel i Danmark til Agder, og derfra seilte de nordover med danskene etter seg til Ulvesund, sundet mellom V\xc3\xa5gs\xc3\xb8y og fastlandet i Nordfjord. H\xc3\xa5kon Adalsteinsfostre hadde satt opp et varselssystem med varder som skulle tennes for \xc3\xa5 varsle om det dukket opp frememde krigsfl\xc3\xa5ter langs Vestlandet. Eirikss\xc3\xb8nnene hadde n\xc3\xa6rmet seg kysten og seilt nordover med en stor h\xc3\xa6r, men vetene ble ikke tent. Kong H\xc3\xa5kon hadde lagt strenge straffer for den som ble funnet skyldig, om vetene eller vedvardene ble tent uten grunn. Kongen ble f\xc3\xb8rst varslet da fl\xc3\xa5ten l\xc3\xa5 like s\xc3\xb8r for Stad._NEWLINE_Da kongen mottok opplysningene om den store fl\xc3\xa5ten s\xc3\xb8r for Stad, kalte han lokale styrker til seg. Disse bestod av v\xc3\xa5pendyktige b\xc3\xb8nder samt flere h\xc3\xb8vdinger. De forberedte seg p\xc3\xa5 en konfrontasjon, og valgte seg ut Rastarkalv som slagmark. Dette er en slette s\xc3\xb8r p\xc3\xa5 \xc3\xb8ya Frei i n\xc3\xa6rheten av der hvor kirka ligger i dag. Det er store, flate voller som ender mot en bakkeskrent. Da Eirikss\xc3\xb8nnene hadde mottatt bud om \xc3\xa5 komme til den utvalgte slagmarken, reiste de nordover til Frei, gikk i land og rykket fram til Rastarkalv.\n_START_SECTION_\nEtterspillet\n_START_PARAGRAPH_\nDa de overlevende i Eirikss\xc3\xb8nnenes h\xc3\xa6r flyktet s\xc3\xb8rover, etterlot de flere skip som ble tatt og trukket opp p\xc3\xa5 land av kongens menn. Kongen reiste bautasteiner og hedret den gamle mannen, Egil Ullserk, som hadde gitt sitt liv for seieren i et siste \xc3\xa6rerikt slag. Der lot kong H\xc3\xa5kon Egil Ullserk legge i et skip, og sammen med ham alle som var falt av hans flokk, s\xc3\xa5 lot han b\xc3\xa6re jord og stein over. Kong H\xc3\xa5kon lot ogs\xc3\xa5 sette opp flere skip, og lot de som var falt, b\xc3\xa6re om bord i dem, og en kan se haugene s\xc3\xb8r for Freihaugen. _NEWLINE_Eiriks\xc3\xb8nnenes nederlag og Gamle Eirikssons d\xc3\xb8d f\xc3\xb8rte til stillstand og fred i flere \xc3\xa5r framover, inntil de barket sammen i slaget ved Fitjar p\xc3\xa5 Stord.'